Tehotenstvo: Rady pre zmiernenie bolesti krížov bez rizika pre bábätko
Dobrý deň prajem, som v 29tt a mám nenesiteľnú bolesť len na ľavej strane krížov, ťahá sa už do nohy, Paralen 500 som užila polovičnú dávku ale nepomáha. Viete mi prosím poradiť niečo voľnopredajné čo neuškodí bábätku? Nejaký krém alebo niečo na uvoľnenie bolesti? Ďakujem
Dobrý deň,
ďakujeme za Vašu otázku.
Vhodnou voľbou môže byť použitie masti
Traumeel S
. Pre zriedené homeopatické substancie, ktoré obsahuje tento liek, nie sú známe žiadne škodlivé účinky na tehotenstvo a laktáciu.
Na zmiernenie bolesti chrbta je vhodné aplikovať suché teplo napríklad vo forme
gélových vankúšikov
, ktoré sú vhodné na opakované použitie.
Môže sa však jednať aj o bolesť spôsobenú útlakom nervu bábätkom. V tomto prípade uvedené rady nemusia byť prínosné a úľava zvyčajne nastane až po pôrode. V prípade, že sa Vám ťažkosti nezlepšia, je potrebné sa každopádne obrátiť na lekára.
Prajem všetko dobré.
S pozdravom
PharmDr. Veronika Kiabová